
Az online illegális gyógyszerforgalmazás átirányított oldalainak kutatása

Bevezetés: Az internet megjelenésével új kommunikációs és információs csatorna vált
elérhetővé, amely számos hasznos és kockázatos lehetőséget hordoz magával, különösen az
egészségügyi termékek piacán. Az internetes keresők átirányítási támadásai, nem csak a
potencianövelők esetében jelentenek kockázatot az online gyógyszer vásárlók számára.
Módszerek: Mivel a keresőmotorok nem észlelik az átirányított oldalakat, így manuálisan
végeztük munkánkat. 4 potencianövelő hatóanyagnak a Google keresési listájában lévő első
20 keresési találatait 2019 és 2021 között 6 alkalommal vizsgáltuk meg. 2021 év végén
krónikus gyógyszeres terápiában rendszeresen alkalmazott vényköteles hatóanyagok online
keresési találatait is vizsgáltuk. Keresést online inkognitó módban, hatóanyag neve + vásárlás
kombinációval végeztük el. A vizuális megjelenítés Gephi nevezetű programmal történt. Az
átirányított oldalakat összegyűjtöttük, a megtámadott oldalak tulajdonosait e-mailben
figyelmeztettük, a probléma megszűntetése reményében.
Eredmények: Potencianövelő készítmények listájában az átirányított oldalak száma 2 év alatt
65%-ról 20%-ra csökkent, ellenben az átirányítás nélküli illegális online
gyógyszerforgalmazói oldalak száma jelentősen 5%-ról 20%-ra nőtt. A krónikus
megbetegedések vényköteles megvizsgált hatóanyagainak közel felénél (n=7/15, 47%)
találhatóak átirányított oldalak, az atorvastatin (35%), metformin (35%) levotiroxin (30%)
esetében legmagasabb arányban. Bár csupán 2 weboldal tulajdonos irt vissza a 16-ból a
probléma sikeres elhárításáról, láthatóan csökkent az átirányítások száma.
Következtetések: A keresési átirányítási támadás nem csak a potencianövelő készítményeket
érinti, hanem számos vényköteles gyógyszer esetén jelen van a keresési listáiban. Megoldást
jelent a weboldalak fokozott ellenőrzése, illetve az átirányított oldalak tiltása.



